Йосопов Әлим Данил улы

**Йосопов Әлим Данил улы** (18 март 1972 йыл, Өфө) — Рәсәй тележурналисы, НТВ телеканалында  «Итоги недели с Ирадой Зейналовой» программаһы корреспонденты. Элек — иҫке НТВ, ТВ-6, ТВС һәм «Беренсе канал»дың  сәйәси күҙәтеүсеһе була.

## Биографияһы

### Иртә йылдары
Әлим Йосопов  1972 йылдың 18 мартында   Өфө ҡалаһында тыуа.  1994 йылда Екатеринбургта  Урал дәүләт университетының журналистика факультетын тамамлай, 4-се һәм 5-се  курстарҙа  Мәскәүҙә, Мәскәү дәүләт университетында, Мәскәү дәүләт университетының журналистика факультетының  халыҡ-ара бүлегендә стажировка үтә. 

1991 йылда Нижневартовск ҡалаһында  мәғлүмәт программаһында эшләй, ВИД телекомпанияһы  өсөн сюжеттар яһай.

Бер үк ваҡытта, 1991 йылдан (башҡа мәғлүмәттәр буйынса — 1992 йылдан) 1994 йылға тиклем  РТР телеканалында  «Вести» мәғлүмәт программаһының штаттан тыш  хәбәрсеһе булып эшләй.

### Телевидениела карьераһы
1994 йылда Йосопов НТВ телеканалына Мәғлүмәт хеҙмәте хәбәрсеһе вазифаһына килә.  Был телеаналдың «Бөгөн» һәм «Йомғаҡтар» программалары өсөн эшләй.  Илдәге сәйәси тормош тураһында авторлыҡ эссе яһай, президент пулаһында эшләй. Күпмелер ваҡыт шулай уҡ  беренсе урыҫ-чечен һуғышында эшләй.

1998 йылдан алып 1999 йылдың апреленә тиклем — НТВ  Лондон бюроһы етәксеһе  — Бөйөк Британияла НТВ-ның  үҙ хәбәрсеһе була.  Бөйөк Британия буйынса НТВ телеканалының үҙ хәбәрсеһе булып Андрей Черкасов тәғәйенләнгәс, Әлим Йосопов Мәскәүгә ҡайта, һәм 1999 йылдың апреленән 2001 йылдың апреленә тиклем йәнә махсус хәбәрсе, сәйәси күҙәтеүсе булып эшләй. Ул ваҡытта НТВ сайтында «НТВ: за кадром» рубрикаһында сәйәси темаларға бер нисә мәҡәлә авторы була (хәҙерге newsru.com). 2001 йылдың 29 ғинуарында НТВ журналистарының президент Путин менән осрашыуында ҡатнаша.

2001 йылдың апрелендә, НТВ каналынан Киселев  командаһы киткәндән һуң, бергә эшләгән күпселек коллегалары менән бергә Борис Березовскийҙың ТВ-6 телеканалына эшкә күсә.  2001 йылдың майынан 2002 йылдың ғинуарына тиклем — ТВ-6  Мәғлүмәт хеҙмәтенең «Хәҙер» һәм «Йомғаҡ» программаһы күҙәтеүсе.  НТВ каналын тар-мар иткән ваҡытта Олег Добродеевҡа әйткән «*Беләһегеҙме, Олег Борисович, һөнәрҙән дә мөһимерәк нәмәләр бар*» тигән һүҙҙәре киң танылыу яулай.

2002 йылдың июненән 2003 йылдың мартына тиклем, ТВ-6  телеканалы туҡтағандан һуң,  ТВС телеканалында «Яңылыҡтар» һәм  «Йомғаҡтар» программаһында сәйәси күҙәтеүсе сифатында эшләй.

2003 йылдың мартында, ТВС ябылырҙан өс ай алда, Әлим Йосопов «Беренсе канал»ға документаль фильмдар авторы сифатында эшкә күсә.  2003 йылдың сентябрендә «Беренсе канал»да күрһәтелгән «Һуғыш алдынан пейзаж» документаль фильмының авторы һәм алып барыусыһы.Һуңынан 2003 йылдың ноябрендә ошо уҡ телеканалда күрһәтелгән «Лондон, Новгород, Рим  — свобода выбора» документаль фильмын төшөрә.

2004 йылдың ноябрендә  «Беренсе канал»да өлкән хәбәрсе вазифаһын ала 2005 йылдан 2011 йылға тиклем  — «Беренсе канал»дың мәғлүмәт тапшырыуҙары дирекцияһы хеҙмәткәре, күҙәтеүсе, комментатор, каналдың хәбәрселәр бүлеге етәксеһе. «Новости», «Времена» һәм  «Время» мәғлүмәт программаларында репортаждар авторы. «Беренсе канал» хәбәрсеһе булараҡ, 2008 йылдың авгусында Көньяҡ Осетиялағы һуғышты, 2011 йылдың мартында Японияла ер тетрәүҙе яҡтырта,  2007 йылдың апрелендә Киевта сәйәси көрсөк көндәрендә эшләй,  шулай уҡ 2005 йылдың ҡышында Юлия Тимошенко менән интервью яҙҙыра.  Жанна Агалакова менән бергә 2007 йылдың апрелендә Францияла президент һайлауҙарын яҡтырта. 

2006 йылдың июнендә «Чемпионат мира вне игры» махсус репортажын әҙерләй. Иван Благой менән бергә Япониялағы ер тетрәү тураһында «Апокалипсис-2011» документаль фильм төҙөй.

2007 йылдан  Рәсәй телевидениеһы академияһы ағзаһы. 

2011—2012 йылдарҙа — ОГТРК «Ямал-Регион» баш мөхәррире . 2012 йылдың июлендә биләгән вазифаһынан китә.

2019 йылдан 2012 йылға тиклем — Мәскәүҙә мәғлүмәт бюроһы начальнигы, ОГТРК «Ямал-Регион» генераль  директоры кәңәшсеһе.

2019 йылдың яҙында  «Үҙәк телевидение» программаһы күҙәтеүсеһе булып НТВ каналына ҡайта. Шул уҡ йылдың декабрендә  «Ирада Зейналова менән аҙна йомағаҡтары» тапшырыуында эшләй.

## Иҫкәрмәләр

## Һылтанмалар

* Биография А. Юсупова на сайте Первого канала
* Биография А. Юсупова на сайте ТЭФИ